**ΥΠΟΧΡΕΩΣΗ ΥΠΟΒΟΛΗΣ ΔΕΛΤΙΩΝ ΔΗΛΩΣΗΣ ΕΠΙΤΕΥΞΗΣ ΔΕΙΚΤΩΝ ΠΡΑΞΗΣ ΕΤΟΥΣ 2018**

Σας υπενθυμίζουμε ότι σύμφωνα με το Εγχειρίδιο Διαδικασιών ΣΔΕ 2014 - 2020, οι Δικαιούχοι των Πράξεων υποχρεούνται να υποβάλλουν στη Διαχειριστική Αρχή (ΔΑ) το Δελτίο Δήλωσης Επίτευξης Δεικτών Πράξης (ΔΔΕΔΠ) για το έτος 2018. Επισυνάπτεται αρχείο με τις Οδηγίες Συμπλήρωσής του (ΔΔΕΔΠ).

Ως εκ τούτου, παρακαλείστε να υποβάλετε το (ΔΔΕΔΠ) στο Ολοκληρωμένο Πληροφορικό Σύστημα (ΟΠΣ) του ΕΣΠΑ, έως το τέλος του Ιανουαρίου 2019 και αφορά την επίτευξη των δεικτών της πράξης του προηγούμενου έτους (2018).

Προκειμένου να εξασφαλιστεί η ορθή συμπλήρωση των Δεικτών σας εφιστούμε την προσοχή για τα εξής :

1. Κωδικός δείκτη 05502 «Αριθμός υποστηριζόμενων δομών».  **Η κάθε δομή μετράται  μία φορά στο επίπεδο της πράξης.**

         Αν λοιπόν η πράξη (Κ.Κ, ΔΠΒΑ, κλπ) διαρκεί πχ το διάστημα  2017 – 2018 και

* Το 2017 η δομή αρχίζει να υποστηρίζεται /συγχρηματοδοτείται από το ΕΚΤ
* Το 2018 συνεχίζει η χρηματοδότηση της λειτουργίας της, τότε :
* Στο Δελτίο Επίτευξης Δεικτών για το έτος 2017 ο δείκτης θα έχει τιμή 1
* Στο Δελτίο Επίτευξης Δεικτών για το έτος 2018 ο δείκτης θα έχει τιμή 0 (δεν διπλομετράται η δομή)
* Σύνολο τιμή δείκτη στην πράξη για τη διετία = 1
1. Κωδικός δείκτη 05503 «Αριθμός επωφελουμένων των υποστηριζόμενων δομών». **Μετράται σε επίπεδο πράξης.  Οι ωφελούμενοι κάθε δομής μετρώνται μία φορά στο επίπεδο της πράξης. Συνεπώς αν ένας ωφελούμενος έχει λάβει περισσότερες από μία υπηρεσίες από μία δομή στη διάρκεια υλοποίησης της πράξης, θα μετράται μία φορά στην πράξη.**

Αν λοιπόν η πράξη διαρκεί πχ το διάστημα  2017 – 2018 και

* Το 2017 ωφεληθούν 10 άτομα
* Το 2018 ωφεληθούν τα ίδια 9 άτομα από πέρσι (ο δέκατος έστω ότι αποχώρησε) και 6 καινούργια άτομα που θα εισέλθουν στην πράξη/δομή το έτος 2018, τότε :
* Στο Δελτίο Επίτευξης Δεικτών για το έτος 2017 ο δείκτης θα έχει τιμή 10
* Στο Δελτίο Επίτευξης Δεικτών για το έτος 2018 ο δείκτης θα έχει τιμή 6
* Σύνολο τιμή δείκτη στην πράξη για τη διετία = 16